ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
గ్రామీణ ప్రాంతాలకు నిపుణులైన వైద్యులను పంపాలని ప్రతిపాదన
"యు కోట్ వి పే" వంటి వ్యూహాలతో పాటు నిపుణులను ఆకర్షించడానికి అవసరమైన జీతం అందించడానికి రాష్ట్రాలు అనుమతించబడ్డాయి
బోర్డ్ ఆఫ్ గవర్నర్స్ నోటిఫై చేసిన డిస్ట్రిక్ట్ రెసిడెన్సీ ప్రోగ్రామ్ ప్రకారం ఇండియన్ మెడికల్ కౌన్సిల్ యాక్ట్, 1956 మేరకు అన్ని మెడికల్ కాలేజీలు/ ఇన్స్టిట్యూట్లలో బ్రాడ్ స్పెషాలిటీస్లో ఎండి/ఎంఎస్ అభ్యసిస్తున్న పోస్ట్ గ్రాడ్యుయేట్ విద్యార్థులందరూ కోర్సు పాఠ్యాంశాల్లో భాగంగా జిల్లాలోని ఆసుపత్రులు/జిల్లా ఆరోగ్య వ్యవస్థలో మూడు నెలలపాటు కచ్చితంగాపనిచేయాల్సి ఉంటుంది.
గ్రామీణ మరియు మారుమూల కొండ ప్రాంతాలలోని వివిధ రకాల ఔషధాల స్పెషలిస్ట్ వైద్యులతో సహా ఆరోగ్య మానవ వనరులకు సంబంధించిన అన్ని పరిపాలనా మరియు సిబ్బంది వ్యవహారాలు సంబంధిత రాష్ట్ర/యుటి ప్రభుత్వాలకు సంబంధించినవి. అయితే జాతీయ ఆరోగ్య మిషన్ కింద ఆరోగ్య & కుటుంబ సంక్షేమ మంత్రిత్వ శాఖ రాష్ట్రాలు/యూటీలు వారి మొత్తం వనరుల ఎన్వలప్లో వారి ప్రోగ్రామ్ ఇంప్లిమెంటేషన్ ప్లాన్లలో  అందించిన అవసరాల ఆధారంగా వారి ఆరోగ్య సంరక్షణ వ్యవస్థలను బలోపేతం చేయడానికి ఆర్థిక మరియు సాంకేతిక సహాయాన్ని అందిస్తుంది.
ఎన్హెచ్ఎం కింద దేశంలోని గ్రామీణ మరియు మారుమూల ప్రాంతాలలో వైద్యులను ప్రాక్టీస్ చేయడానికి ప్రోత్సహించడం కోసం క్రింది ప్రోత్సాహకాలు మరియు గౌరవ వేతనం అందించబడతాయి:
• గ్రామీణ మరియు మారుమూల ప్రాంతాలలో మరియు వారి నివాస గృహాలలో సేవలందించే నిపుణులైన వైద్యులకు హార్డ్ ఏరియా భత్యం అందించబడుతుంది. తద్వారా వారు అటువంటి ప్రాంతాలలో ప్రజారోగ్య సౌకర్యాలలో సేవ చేయడం ఆకర్షణీయంగా ఉంటుంది.
• గైనకాలజిస్ట్లు/ ఎమర్జెన్సీ అబ్స్టెట్రిక్ కేర్  శిక్షణ పొందిన, పీడియాట్రిషియన్స్ & అనస్థీటిస్ట్/ లైఫ్ సేవింగ్ అనస్థీషియా స్కిల్స్  శిక్షణ పొందిన వైద్యులకు గౌరవ వేతనం కూడా గ్రామీణ & మారుమూల ప్రాంతాల్లో సిజేరియన్లు నిర్వహించేందుకు నిపుణుల లభ్యతను పెంచడానికి అందించబడుతుంది.
• "మేము చెల్లిస్తాము మీరు కోట్ చేయండి" వంటి వ్యూహాలలో సౌలభ్యంతో సహా నిపుణులను ఆకర్షించడానికి చర్చించదగిన జీతం అందించడానికి రాష్ట్రాలు కూడా అనుమతించబడతాయి.
• కష్టతరమైన ప్రాంతాలలో సేవలందిస్తున్న సిబ్బందికి పోస్ట్ గ్రాడ్యుయేట్ కోర్సుల్లో ప్రిఫరెన్షియల్ అడ్మిషన్ మరియు గ్రామీణ ప్రాంతాల్లో వసతి ఏర్పాటును మెరుగుపరచడం వంటి ద్రవ్యేతర ప్రోత్సాహకాలు కూడా ఎన్హెచ్ఎం క్రింద ప్రవేశపెట్టబడ్డాయి.
గ్రాడ్యుయేట్ డాక్టర్ల కోసం 2 సంవత్సరాల డిప్లొమా కోర్సును నిర్వహిస్తారు. దీనిని నీట్ పరీక్ష ద్వారా కొనసాగించవచ్చు. ఇంకా, ఈ కోర్సు కేవలం జిల్లా ఆసుపత్రుల్లో పనిచేస్తున్న గ్రాడ్యుయేట్ వైద్యులకు మాత్రమే పరిమితం కాదు.
కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు రాజ్యసభలో లిఖితపూర్వక సమాధానంలో ఈ విషయాన్ని తెలిపారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఇంటర్నెట్ శక్తిని తెలిపేలా 'భారత్ ఇంటర్నెట్ ఉత్సవ్'
అనుసంధానత, జ్ఞానాన్ని పంచుకోవడం, సామాజిక-ఆర్థిక అభివృద్ధికి ఇంటర్నెట్ ఒక అనివార్య సాధనంగా ఉద్భవించింది. డిపార్ట్మెంట్ ఆఫ్ టెలికమ్యూనికేషన్స్  దేశంలోని వివిధ ప్రాంతాలలో, ముఖ్యంగా రిమోట్ మరియు వాణిజ్య పరంగా లాభసాటిలేని ప్రాంతాలలో పౌరులకు యూనివర్సల్ సర్వీస్ ఆబ్లిగేషన్ ఫండ్  ద్వారా సరసమైన మరియు అధిక-నాణ్యత ఇంటర్నెట్ ఉండేలా అనేక చర్యలు తీసుకుంది. వివిధ విధానపరమైన, నిర్మాణాత్మక మరియు చట్టపరమైన సంస్కరణలు జరిగాయి. దీని ఫలితంగా 2.7 లక్షలకు పైగా 5జీ సైట్లు తొమ్మిది నెలల్లో ఇన్స్టాల్ చేయబడ్డాయి. దాదాపు నిమిషానికి ఒక సైట్ చొప్పున, ఇన్స్టాల్ చేయబడ్డాయి. భారతదేశాన్ని ప్రపంచంలోని మొదటి మూడు 5జీ పర్యావరణ వ్యవస్థలలో ఒకటిగా చేసింది. సరసమైన ఇంటర్నెట్ యాక్సెస్ను ప్రారంభించడం ద్వారా డేటా ధర దాదాపు రూ.10/జీబీకి తగ్గించబడింది. మానవ కథలు, ప్రజలు డిజిటల్ సాంకేతికతను స్వీకరించడానికి, వారి జీవితాల్లో ఇలాంటి పరివర్తనలను కోరుకునేలా ఇతరులను ప్రేరేపించడానికి మరియు శక్తివంతం చేసే శక్తిని కలిగి ఉంటాయి. మన దేశంలోని వివిధ ప్రాంతాలలో నివసిస్తున్న వారి జీవితాలను ఇంటర్నెట్ మెరుగుపరిచిన అద్భుతమైన మార్గాలను ఇటువంటి కథలు మనకు చూపుతాయి. ఇంటర్నెట్ యొక్క పరివర్తనాత్మక పాత్రను స్వీకరించడానికి, డీఓటీ, మై గవ్  సహకారంతో, “భారత్ ఇంటర్నెట్ ఉత్సవ్”ను జరుపుకుంటుంది. దీనిలో పౌరులు తమ వీడియోలను 2 నిమిషాల వరకు పంచుకోవచ్చు. దీనిలో ఏదైనా సోషల్ మీడియా హ్యాండిల్లలో ఇంటర్నెట్ ప్రజల జీవితాలను ఎలా మార్చింది BharatInternetUtsav లేదా డ్రైవ్ లింక్లో అప్లోడ్ చేయవచ్చు. అదే లింక్ను మై గవ్  https://innovateindia.mygov.in/bharat-internet-utsav/లో సమర్పించవచ్చు. ఉత్తమ కథలకు రూ. 15,000 వరకు బహుమతులు అందజేయబడతాయి. పోటీ MYGOVలో 07.07.2023 నుండి 21.08.2023 వరకు నిర్వహించబడుతుంది. వేగవంతమైన సమ్మిళిత సామాజిక-ఆర్థిక అభివృద్ధి కోసం ఎప్పుడైనా, ఎక్కడైనా సురక్షితమైన, విశ్వసనీయమైన, సరసమైన మరియు అధిక-నాణ్యత కలిగిన కన్వర్జ్డ్ టెలికమ్యూనికేషన్ సేవలను నిర్ధారించడానికి లెలికాం శాఖ అవిశ్రాంతంగా పనిచేస్తోంది. #భారత్ఇంటర్నెట్ ఉత్సవ్ని అందరం ఏకమై కలిసి జరుపుకుందాం.
ప్రధాన మంత్రి కార్యాలయం
మలావి, మొజాంబిక్, మడగాస్కర్ లలో ఫ్రెడ్డీ తుపానులో ప్రాణనష్టం పట్ల ప్రధానమంత్రి సానుభూతి
మలావి, మొజాంబిక్, మడగాస్కర్ లలో ఫ్రెడ్డీ తుపానులో ఏర్పడిన ప్రాణనష్టం పట్ల ప్రధానమంత్రి శ్రీ నరేంద్ర మోదీ సానుభూతి తెలిపారు.
‘‘మలావి, మొజాంబిక్, మడగాస్కర్ లలో ఫ్రెడ్డీ తుపాను బీభత్సం అత్యంత విచారకరం. అధ్యక్షుడు@ లాజరస్ చక్వేరా, అధ్యక్షుడు ఫిలిప్ న్యూసి, అధ్యక్షుడు@ఎస్ఇ_రాజోలినా, తుపాను బాధిత కుటుంబాలకు ప్రగాఢ సానుభూతి. ఈ కష్టకాలంలోభారతదేశం మీకు అండగా ఉంటుంది’’ అని ట్వీట్ చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రామాణీకరణ, అనుగుణ్యత మదింపులో సహకారం పెంపు కోసం 35 సంస్థలతో అవగాహన ఒప్పందాలు కుదుర్చుకున్న 'బ్యూరో ఆఫ్ ఇండియన్ స్టాండర్డ్స్'
జాతీయ ప్రమాణాల సంస్థ 'బ్యూరో ఆఫ్ ఇండియన్ స్టాండర్డ్స్', ప్రామాణీకరణ, అనుగుణ్యతలో సహకారం పెంచుకోవడానికి దేశవ్యాప్తంగా 35 ప్రతిష్టాత్మక సంస్థలతో అవగాహన ఒప్పందాలు కుదుర్చుకుంది. దేశవ్యాప్తంగా వివిధ రాష్ట్రాల్లో ఉన్న ప్రముఖ ఎన్ఐటీలు, ప్రభుత్వ, ప్రైవేట్ ఇంజినీరింగ్ కళాశాలలు ఈ జాబితాలో ఉన్నాయి.
జాతీయ, అంతర్జాతీయ స్థాయుల్లో, బ్యూరోకు చెందిన సాంకేతికత కమిటీలతో కలిసి ప్రామాణీకరణ కార్యకలాపాల్లో ఈ సంస్థలు పాల్గొనడానికి అవగాహన ఒప్పందం వీలు కల్పిస్తుంది. ఇంకా, సంబంధిత ఆర్&డీ ప్రాజెక్టుల మౌలిక సదుపాయాల కోసం ఆర్థిక సాయం పొందడం, ప్రామాణీకరణ & అనుగుణ్యత మదింపు కోసం ఉమ్మడి కార్యక్రమాలు నిర్వహించడం, ప్రచురణలను పరస్పరం పంచుకోవడం, విద్యాసంస్థల్లో ప్రామాణిక పాఠ్యాంశాలు పరిచయం చేయడం, ప్రామాణీకరణ, పరిశీలన, అనుగుణ్యత మదింపు, ప్రయోగశాలల సౌకర్యాలను పంచుకోవడం కోసం 'సెంటర్ ఆఫ్ ఎక్సలెన్స్'ను అన్వేషించడం కూడా ఈ ఒప్పందం ద్వారా వీలవుతుంది.
ప్రముఖ విద్యాసంస్థలతో అవగాహన ఒప్పందాలు ప్రమాణాల రూపకల్పన కార్యకలాపాలను మరింత బలోపేతం చేస్తాయని బీఐఎస్ డైరెక్టర్ జనరల్ శ్రీ ప్రమోద్ కుమార్ తివారీ చెప్పారు. ఈ కార్యక్రమం విధివిధానాలు, భవిష్యత్ పథంపై అభిప్రాయాలు వ్యక్తం చేసిన బీఐఎస్ డిప్యూటీ డైరెక్టర్ జనరల్ శ్రీ చందన్ బహ్ల్, ఈ భాగస్వామ్యం ఎలా ఉంటుందో వివరించారు.
కేంద్ర వినియోగదార్ల వ్యవహారాలు, ఆహారం, ప్రజాపంపిణీ మంత్రిత్వ శాఖ ఆధ్వర్యంలో, వినియోగదార్ల రక్షణ కోసం 'బ్యూరో ఆఫ్ ఇండియన్ స్టాండర్డ్స్' పని చేస్తుంది. పరిశ్రమల కోసం ఉత్పత్తి ధృవీకరణ , నిర్వహణ వ్యవస్థల ధృవీకరణ, బంగారం, వెండి ఆభరణాలు, కళాఖండాలకు హాల్ మార్కింగ్, ప్రయోగశాల సేవలను అందిస్తుంది.
ఆర్థిక మంత్రిత్వ శాఖ
బెంగళూరులో మెట్రో రైల్ నెట్వర్క్ ను విస్తరించడానికి 500 మిలియన్ డాలర్ల రుణంపై సంతకం చేసిన - భారతదేశం, ఏ.డి.బి.
బెంగళూరులో మొత్తం 56 కి.మీ పొడవున రెండు కొత్త మెట్రో లైన్ల నిర్మాణంతో మెట్రో రైల్ నెట్వర్క్ ను విస్తరించడానికి 500 మిలియన్ డాలర్ల రుణంపై భారత ప్రభుత్వం మరియు ఆసియా అభివృద్ధి బ్యాంకు  500 మిలియన్ డాలర్ల రుణ ఒప్పందంపై ఈ రోజు సంతకం చేశాయి.
బెంగళూరు మెట్రో రైల్ ప్రాజెక్ట్ కోసం, ఈ ఒప్పందంపై, భారత ప్రభుత్వం తరఫున ఆర్థిక మంత్రిత్వ శాఖలో ఆర్థిక వ్యవహారాల విభాగం అదనపు కార్యదర్శి శ్రీ రజత్ కుమార్ మిశ్రా; ఆసియా అభివృద్ధి బ్యాంకు  తరఫున భారత రెసిడెంట్ మిషన్ కంట్రీ డైరెక్టర్ శ్రీ టేకో కొనిషి సంతకం చేసారు.
శ్రీ రజత్ కుమార్ మిశ్రా ఈ సందర్భంగా మాట్లాడుతూ, "కొత్త మెట్రో మార్గాలు బెంగళూరులో సురక్షితమైన, సరసమైన, గ్రీన్ మొబిలిటీ తో పాటు, జీవన నాణ్యతను పెంచడంలో సానుకూల ప్రభావం చూపే విధంగా, పట్టణ ఆవాసాలలో స్థిరమైన వృద్ధి మరియు జీవనోపాధి అవకాశాలను మరింత బలోపేతం చేస్తాయి." అని పేర్కొన్నారు.
ఈ సందర్భంగా శ్రీ కొనిషి మాట్లాడుతూ, "ట్రాన్సిట్-ఓరియెంటెడ్-డెవలప్మెంట్  మరియు మల్టీ-మోడల్ ఇంటిగ్రేషన్  అనే భావనలతో పట్టణ ప్రజా రవాణా మరియు పట్టణ అభివృద్ధికి మద్దతు ద్వారా బెంగళూరు నగరాన్ని మరింత నివాసయోగ్యమైన, స్థిరమైన నగరంగా మార్చడానికి ఈ ప్రాజెక్ట్ మద్దతు ఇస్తుంది. "రహదారి రద్దీని తగ్గించడం, మెరుగైన పట్టణ నివాస యోగ్యత, పర్యావరణ మెరుగుదలతో సహా వివిధ ప్రయోజనాలను, ఈ ప్రాజెక్ట్ అందిస్తుంది." అని తెలియజేశారు.
టి.ఓ.డి. - ఆధారిత పట్టణ అభివృద్ధి నమూనా అధిక సాంద్రత, సంఘటిత, మిశ్రమ వినియోగం, మిశ్రమ ఆదాయం, సురక్షితమైన, వనరుల-సమర్థవంతమైన మరియు కలుపుకొని పోయే పొరుగు ప్రాంతాలను సృష్టించడం ద్వారా నగరాభివృద్ధిని మెరుగుపరుస్తుంది. నగరం యొక్క దీర్ఘకాలిక పెట్టుబడి అవసరాలను తీర్చడానికి రాష్ట్ర ప్రభుత్వానికి మూలధన ఆదాయాన్ని సృష్టించడం ద్వారా ఈ కారిడార్ల వెంట భూమి విలువలను పెంచడం కూడా టి.ఓ.డి. లక్ష్యం. అదేవిధంగా, ప్రజల-ఆధారిత, పర్యావరణ అనుకూల పరిష్కారాలతో పాటు, బెంగళూరు నివాసితులందరికీ సురక్షితమైన, మొత్తం మొబిలిటీ పరిష్కారాన్ని వివిధ ప్రజా రవాణా వ్యవస్థలను సమగ్రపరచడం ద్వారా అందించాలని, ఎం.ఎం.ఐ. లక్ష్యంగా పెట్టుకుంది.
ఔటర్ రింగు రోడ్డు మరియు 44వ జాతీయ రహదారి వెంబడి, సెంట్రల్ సిల్క్ బోర్డు మరియు కెంపేగౌడ అంతర్జాతీయ విమానాశ్రయం మధ్య 30 స్టేషన్లతో, ఈ ప్రాజెక్టు ఎక్కువ ఎత్తులో, రెండు కొత్త మెట్రో లైన్లను నిర్మిస్తుంది. ఇది నగర ప్రాంతంలో ట్రాఫిక్ సమస్య లేకుండా, ఎటువంటి అవరోధాలు లేకుండా వేగంగా విమానాశ్రయం చేరుకోడానికి సహాయపడుతుంది. వృద్ధులు, మహిళలు, పిల్లలు, వికలాంగుల వంటి బలహీనుల అవసరాలు మెట్రో సౌకర్యాలపై ప్రతిబింబిస్తాయి.
టి.ఓ.డి. మరియు మల్టీమోడల్ ఇంటిగ్రేషన్ పై దృష్టి సారించి, పట్టణ అభివృద్ధి ప్రణాళికలతో పాటు వాటి అమలు విధి విధానాలను రూపొందించడానికి వీలుగా ఏ.డి.బి. నుండి అదనంగా లభించే 2 మిలియన్ డాలర్ల సాంకేతిక సహాయ గ్రాంటు రాష్ట్ర ప్రభుత్వానికి సహాయపడుతుంది. ఈ కార్యక్రమాలను అమలు చేయడానికి వీలుగా, బెంగళూరు మెట్రో రైల్ కార్పొరేషన్ లిమిటెడ్ తో పాటు రాష్ట్రానికి చెందిన ఇతర సంస్థల సామర్థ్యాన్ని బలోపేతం చేయడానికి కూడా ఈ గ్రాంట్ ఉపయోగించబడుతుంది.
తీవ్రమైన పేదరికాన్ని నిర్మూలించడానికి తన ప్రయత్నాలను కొనసాగిస్తూ, సంపన్నమైన, కలుపుకొని, స్థితిస్థాపకమైన, స్థిరమైన ఆసియా మరియు పసిఫిక్ను సాధించడానికి ఆసియా అభివృద్ధి బ్యాంకు  కట్టుబడి ఉంది. 1966 లో స్థాపించిన ఈ బ్యాంకులో 68 మంది సభ్యులు ఉన్నారు. వీరిలో ఈ ప్రాంతానికి చెందినవారు 49 మంది ఉన్నారు.
ఆర్థిక మంత్రిత్వ శాఖ
అంతర్జాతీయ ఆర్థిక సేవల కేంద్రాల అథారిటీ  నిబంధనలు, 2020ని నోటిఫై చేసిన ఐఎఫ్ ఎస్సిఎ
అంతర్జాతీయ బులియన్ ఎక్స్చేంజ్ను గుజరాత్లో గాంధీ నగర్లోని గిఫ్్ట సిటీలో గల అంతర్జాతీయ విత్త సేవల కేంద్రంలో ఏర్పాటు చేస్తామని కేంద్ర బడ్జెట్ 2020లో కేంద్ర ఆర్థిక, కార్పొరేట్ వ్యవహారాల మంత్రి నిర్మలా సీతారామన్ ప్రకటించారు. అనంతరం, భారత ప్రభుత్వం అంతర్జాతీయ ఆర్థిక సేవల కేంద్రాల అథారిటీ  చట్టం, 2019 కింద బులియన్ డెలివరీ కాంట్రాక్టును, బులియన్ డిపాజిటరీ రెసీప్్టను ను ఆర్థిక ఉత్పత్తులుగా, సంబంధిత సేవలను ఆర్థిక సేవలుగా పరిగణిస్తూ భారత ప్రభుత్వం నోటిఫై చేసింది.
ఈ ఎక్సచేంజ్ నిర్వహణ బాధ్యతను ఐఎఫ్ ఎస్సిఎకు అప్పగించింది. ఈ నేపథ్యంలో అంతర్జాతీయ ఆర్థిక సేవల కేంద్రాల అథారిటీ  నిబంధనలు 2020ని ఐఎఫ్ ఎస్సిఎ అక్టోబర్ 27, 2020న నిర్వహించిన సమావేశంలో ఆమోదించింది. ఈ నిబంధనలను నోటిఫై చేసి గెజెట్ ఆఫ్ ఇండియాలో 11 డిసెంబర్, 2020న ప్రచురించడం జరిగింది.
ఈ నిబంధనలు ఇతర విషయాలతో కలిసి బులియన్ ఎక్స్చేంజి, క్లియరింగ్ కార్పొరేషన్, డిపాజిటరీ, వాల్్టలకు వర్తిస్తాయి. ఈ నిబంధనలను 16 అధ్యాయాలుగా విభజించారు. నిబంధనలలో మొదటి సగం ఎక్స్చేంజి, క్లియరింగ్ కార్పొరేషన్్స లావాదేవీలకు సంబంధించినవి కాగా, రెండవ సగం వాల్ట్లు, డిపాజిటరీలు, సంబంధిత అంశాలను కలిగి ఉంది.
నోటిఫై చేసిన నిబంధనల పూర్తి అంశాలు ఐఎఫ్ ఎస్సిఎ వెబసైట్ https://ifsca.gov.in/Regulation లో అందుబాటులో ఉంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
చౌకధరల దుకాణాల ఆర్ధిక వెసులుబాటును పెంచేందుకు సానుకూల చర్యలు తీసుకోవడం జరుగుతుంది.: ఆహార, ప్రజా పంపిణీ శాఖ కార్యదర్శి శ్రీ సుధాంశు పాండే చిన్న ఎల్.పి.జి సిలిండర్లను చౌకధరల దుకాణాల ద్వారా రిటైల్ అమ్మకానికి అనుమతించే యోచన
ఆహారం, ప్రజాపంపిణీ విభాగానికి చెందిన కార్యదర్శి శ్రీ సుధాంశు పాండే నిర్వహించిన వీడియో కాన్ఫరెన్సులో చౌకధరల
దుకాణాల ఆర్థిక వెసులు బాటును పెంపొందించేందుకు తీసుకోవలసిన సానుకూల చర్యలపై ప్రత్యేకంగా ప్రస్తావించారు.
ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వశాఖ ప్రతినిధులు, డిపార్టమెంట్ ఆఫ్ ఫైనాన్షియల్ సర్వీసెస్ , మినిస్ట్రీ ఆఫ్ పెట్రోలియం , నాచురల్ గ్యాస్ , ఇండియన్ ఆయిల్ కార్పొరేషన్ లిమిటెడ్ , భారత్ పెట్రోలియం కార్పొరేషన్ లిమిటెడ్ , హిందూస్థాన్ పెట్రోలియం కార్పొరేషన్ లిమిటెడ్ , సిఎస్సి ఈ గవర్నెన్స్ సర్వీసెస్ ఇండియా లిమిటెడ్  ప్రతినిధులు అన్ని రాష్ట్రాలు, కేంద్ర పాలిత ప్రభుత్వాలు ఈ వర్చువల్ కాన్ఫరెన్సులో పాల్గొన్నాయి.
సిఎస్సి కి చెందిని సిఇఒ సిఎస్సి ఆఫర్ చేస్తున్నవివిధ సేవల గురించి ప్రెజెంటేషన్ ఇచ్చారు. అనంతరం , సిఎస్సి కార్యకలపాలపై అప్డేట్ ఇచ్చారు. అలాగే ఈ కార్యకలాపాలను మరింత ముందుకు తీసుకువెళ్లడానికి ఆయా రాష్ట్రాలు, కేంద్ర పాలిత ప్రాంతాలతో కుదుర్చుకున్న టై అప్ గురించి వివరించారు. ఎఫ్ పి ఎస్ ల నిలదొక్కుకోవడానికి సిఎస్సి తో కొలాబరేషన్ను రాష్ట్రాలు కేంద్ర పాలిత ప్రాంతాలు ప్రశంసించాయి. స్థానిక అవసరాలకు అనుగుణంగా ఎఫ్ పి ఎస్ వయబిలిటీని పెంచేందుకు సిఎస్సితో సమన్వయం చేసుకుంటామని రాష్ట్రాలు కేంద్ర పాలిత ప్రాంతాలు తెలిపాయి.
డిఎఫ్పిడి కార్యదర్శి మాట్లాడుతూ, సిఎస్సి ప్రత్యేక వర్క్ షాప్లు, వెబినార్లను వివిధ రాష్ట్రాలు, కేంద్ర పాలిత ప్రాంతాలకు చెందిన వివిధ గ్రూప్లతో నిర్వహించాలని ప్రస్తుతం వాటి స్థాయి ఆధారంగా కలగగల ప్రయోజనాలు, ఎప్పిఎస్ల సామర్ధ్యాల నిర్మాణం, ఈ చర్యల అమలులో సహకారం వంటి అంశాలను చర్చించాలన్నారు.
చమురు మార్కెటింగ్ కంపెనీల ప్రతినిధులు, చిన్న ఎల్ పిజి సిలిండర్లను ఎఫ్పిఎస్ ల ద్వారా విక్రయించే ప్రతిపాదనను స్వాగతించారు. ఇందుకు సంబంధించి అవసరమైన మద్దతును, రాష్ట్రాలు, కేంద్ర పాలిత ప్రభుత్వాల సహకారంతో కల్పిస్తామన్నారు.
డిపార్టమెంట్ ఆఫ్ ఫైనాన్షియల్ సర్వీసెస్, ఎప్ పి ఎస్ ల ద్వారా అందించనున్న ఆర్ధిక సేవలను అభినందించారు. ముద్రా రుణాలను ఎప్.పి.ఎస్ డీలర్లకు పెట్టుబడి పెంపునకు వీలుగా వర్తింప చేయడం, రాష్ట్రాలు, కేంద్ర పాలిత ప్రభుత్వాల సహకారంతో ఇందుకు అవసరమైన మద్దతు నివ్వడం జరుగుతుందని వారు తెలిపారు.
ఈ సమావేశం ముగింపు సందర్భంగా మాట్లాడుతూ డిఎఫ్పిడి కార్యదర్శి, వివిధ రాష్ట్రాలు, కేంద్రపాలిత ప్రాంతాలు తమ తమ అవసరాలకు అనుగుణంగా మలచుకోవాలన్నారు.రాష్ట్రాలు ,కేంద్ర పాలిత ప్రాంతాలు నిరంతరం అవగాహనా కార్యక్రమాలు నిర్వహిస్తూ ఉండాలని, ఎఫ్.పిఎస్ డీలర్లకు ఈ ప్రయోజనాలగురించి తెలియజేయాలని సూచించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 128.49 కోట్లకుపైగా డోసులు
రాష్ట్రాలు, యూటీలకు అందిన 128.49 కోట్లకుపైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,28,49,86,340
|
|
అందుబాటులోని నిల్వలు
|
|
22,45,63,541
128.49 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 22.45 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
మహిళా, శిశు అభివృద్ధి మంత్రిత్వ శాఖ
కోవిడ్ ప్రభావిత పిల్లలకు ‘సంవేదన’ ద్వారా టెలి కౌన్సిలింగ్
కోవిడ్-19తో ప్రభావితమైన పిల్లలకు బాలల హక్కుల పరిరక్షణ కోసం ఏర్పాటైన నేషనల్ కమిషన్ ఫర్ ప్రొటెక్షన్ ఆఫ్ చైల్డ్ రైట్స్  సంవేదన  ద్వారా టెలీ కౌన్సిలింగ్ నిర్వహిస్తూ వారిలో మానసిక ధైర్యాన్ని అందిస్తోంది. కోవిడ్-19 వల్ల పిల్లలు మానసిక సమస్యలకు గురికాకుండా చూడాలన్న లక్ష్యంతో ఎన్సిపిసిఆర్ ఈ సౌకర్యాన్ని ఉచితంగా అందుబాటులోకి తెచ్చింది. నిపుణులు/కౌన్సిలర్లు/మనస్తత్వవేత్తలు ఉచితంగా టోల్ ఫ్రీ నెంబర్ ద్వారా పిల్లలకు ధైర్యాన్ని కలిగిస్తున్నారు. నిమ్హాన్స్  తమిళం, తెలుగు, కన్నడ, ఒరియా, మరాఠీ, గుజరాతీ, బెంగాలీ వంటి వివిధ ప్రాంతీయ భాషలలో ఈ సౌకర్యాన్ని అందుబాటులోకి తెచ్చింది. 2020 సెప్టెంబరులో ఈ సౌకర్యం ప్రారంభమయ్యింది. కోవిడ్ సమయంలో సమస్యలను ఎదుర్కొంటున్న పిల్లలకు అండగా నిలబడడానికి నిమ్హాన్స్ ఈ సేవలను ప్రారంభించింది. నిమ్హాన్స్ లోని పిల్లల మరియు కౌమార మనోరోగచికిత్స విభాగం ప్రొఫెసర్ డాక్టర్ శేఖర్ శేషాద్రి, ఆయన బృంద సభ్యులు వివిధ టెలీ కౌన్సిలింగ్ విధానాల ద్వారా కోవిడ్-19కి సంబంధించిన వివిధ అంశాలపై పిల్లలకు అవగాహన కల్పిస్తూ వారికి మానసికస్థైర్యాన్ని కలిగిస్తోంది. కోవిడ్-19 వల్ల తమకు ఎదురవుతున్న ఒత్తిడి, ఆందోళన, భయం మరియు ఇతర సమస్యలను టోల్ ఫ్రీ నెంబర్ 1800-121-2830 ద్వారా పిల్లలు తమ మాతృ భాషలో సంవేదన కు వివరించి నిపుణుల సలహాలు సూచనలను పొందవచ్చును. ఈ సౌకర్యం సోమవారం నుంచి శనివారం వరకు ఉదయం 10 గంటల నుంచి ఒంటి గంట వరకు తిరిగి మధ్యాహ్నం మూడు గంటల నుంచి రాత్రి ఎనిమిది గంటల వరకు అందుబాటులో ఉంటుంది. సమస్యను వివరించి కౌన్సిలింగ్ ద్వారా పరిష్కారం పొందాలనుకునే పిల్లలకు ఈ సౌకర్యం అందుబాటులో ఉంటుంది. మూడు తరగతుల్లో కౌన్సిలింగ్ సేవలు పిల్లలకు అందిస్తున్నారు.
1. క్వారంటైన్ / ఐసోలేషన్ / కోవిడ్ కేర్ సెంటర్లలో ఉన్న పిల్లలు.
2. కోవిడ్ పాజిటివ్ కలిగిన తల్లిదండ్రులు లేదా కుటుంబ సభ్యులు మరియు సమీప బంధువులను కలిగి ఉన్న పిల్లలు.
3. కోవిడ్ -19 మహమ్మారి కారణంగా తల్లిదండ్రులను కోల్పోయిన పిల్లలు.
చట్టం ద్వారా బాలల హక్కుల పరిరక్షణ కోసం ఏర్పాటైన నేషనల్ కమిషన్ ఫర్ ప్రొటెక్షన్ ఆఫ్ చైల్డ్ రైట్స్  కేంద్ర మహిళా శిశు అభివృద్ధి మంత్రిత్వ శాఖ నేతృత్వంలో పనిచేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 72.70 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 4.90 కోట్లకుపైగా నిల్వలు, ఉపయోగించని డోసులు; పంపిణీ మార్గంలో 8 లక్షలకుపైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
72,70,48,325
|
|
పంపిణీ మార్గంలో ఉన్నవి
|
|
8,25,000
|
|
అందుబాటులోని నిల్వలు
|
|
4,90,36,525
72.70 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా, ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి. 8 లక్షలకుపైగా  డోసులు పంపిణీ మార్గంలో ఉన్నాయి.
రాష్ట్రాలు, కేంద్ర పాలిత ప్రాంతాల వద్ద 4.90 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
మానవ వనరుల అభివృద్ధి మంత్రిత్వ శాఖ
2021-22 సంవత్సరానికి సంబంధించి రాష్ట్రాలు/ కేంద్రపాలిత ప్రాంతాల పనితీరు గ్రేడింగ్ ఇండెక్స్ 2.0 నివేదిక విడుదలచేసిన విద్యా మంత్రిత్వ శాఖ ఏకరీతిలో రాష్ట్రాలు/కేంద్రపాలిత ప్రాంతాల పనితీరు బేరీజు వేసిన విద్యా మంత్రిత్వ శాఖ
దాదాపు 14.9 లక్షల పాఠశాలలు, 95 లక్షల మంది ఉపాధ్యాయులు విభిన్న సామాజిక-ఆర్థిక
నేపథ్యం నుంచి వచ్చిన దాదాపు 26.5 కోట్ల మంది విద్యార్థులు కలిగి ఉన్న భారతీయ విద్యా వ్యవస్థ ప్రపంచంలోనే అతి పెద్ద విద్యా వ్యవస్థగా గుర్తింపు పొందింది. రాష్ట్రాలు/కేంద్రపాలిత ప్రాంతాల్లో పాఠశాల విద్య పనితీరును . పాఠశాల విద్య ,అక్షరాస్యత విభాగం, విద్యా మంత్రిత్వ శాఖ మదింపు వేస్తున్నాయి. దీనికోసం పనితీరు గ్రేడింగ్ ఇండెక్స్ ను ప్రభుత్వం రూపొందించింది,రాష్ట్రాలు/కేంద్రపాలిత ప్రాంతాల్లో పాఠశాల విద్య పనితీరును పిజిఐ విశ్లేషించి విద్యా వ్యవస్థ పనితీరును అంచనా వేస్తుంది. మొట్టమొదటి సారిగా పిజిఐ 2017-18 సంవత్సరంలో ఆయ్యింది. 2020-21 సంవత్సరం వరకు పిజిఐ నివేదికలు విడుదలఅయ్యాయి.
పిజిఐ కోసం నిర్దేశించిన అనేక సూచికలు పరిస్థితికి అనుగుణంగా లేవని గుర్తించారు. అంతేకాకుండా నాణ్యతా ప్రమాణాలకు కాకుండా పరిపాలన అంశాలకు ఎక్కువ ప్రాధాన్యత ఇస్తూ పిజిఐ నివేదికలు రూపొందాయి. పిజిఐ ని మరింత పటిష్టంగా, సమర్థంగా అమలు చేయడానికి, జాతీయ విద్యా విధానం 2020 లక్ష్యాలు సాధించడానికి, సుస్థిర అభివృద్ధి లక్ష్యాలు సాధించడానికి గతంలో రూపొందించిన సూచికలను సవరించాలని ప్రభుత్వం నిర్ణయించింది. మార్పులు చేర్పులు చేసిన తర్వాత పిజిఐ ని పిజిఐ 2.0గా అమలు ప్రభుత్వం నిర్ణయించింది. పీజీఐ నివేదిక సిద్ధం చేయడానికి అవసరమైన సమాచారాన్ని యూడీఐఎస్ఈ + నుంచి తీసుకుని, జిల్లా ప్రాతిపదికన గ్రేడ్లు ఇవ్వడం జరిగింది.
73 సూచికలు ఆధారంగా పీజీఐ నివేదిక సిద్ధమైంది. డిజిటల్ కార్యక్రమాలు ఉపాధ్యాయ విద్యతో పాటు గుణాత్మక అంచనాపై పీజీఐ ప్రాధాన్యత ఇచ్చింది. తాజా పీజీఐ నివేదికలో పొందుపరిచిన వివరాలను మునుపటి పీజీఐ ఇచ్చిన గ్రేడ్లు/స్థాయిలతో పోల్చదగినవి కావు.
73 సూచికల ఆధారంగా రూపొందించిన పీజీఐ 1000 మార్కులు కలిగి ఉంటుంది. సూచికలను తుది ఫలితాలు, పరిపాలన వ్యవస్థ తరగతులుగా విభజించారు. రెండు తరగతులను తిరిగి 6 రంగాలుగా విభజించారు. తుది సాధన ఫలితాలు, అందుబాటు, మౌలిక సదుపాయాలు, సౌకర్యాలు, సమానత్వం, పరిపాలన విధానం ఉపాధ్యాయులకు శిక్షణ అంశాల ప్రాతిపదికన పీజీఐ సిద్దమయ్యింది.
2021-22 సంవత్సరం కోసం నిర్వహించిన పీజీఐ 2.0 లో రాష్ట్రాలు/కేంద్రపాలిత ప్రాంతాలను పది గ్రేడ్లుగా వర్గీకరించారు. అత్యధికంగా సాధించగల గ్రేడ్ దక్ష, మొత్తం 1000 పాయింట్లలలో 940 పాయింట్లు కంటే ఎక్కువ సాధించే రాష్ట్రాలు/కేంద్రపాలిత ప్రాంతాలకు గ్రేడ్ దక్ష లో చేరుస్తారు. . అత్యల్ప గ్రేడ్ ఆకాంక్షి i-3. గరిష్టంగా 460 పాయింట్లు పొందే రాష్ట్రాలు/కేంద్రపాలిత ప్రాంతాలు ఆకాంక్షి i-3 లో ఉంటాయి. సమున్నత విద్యా విధానం అమలు చేసేలా చూసేందుకు అన్ని మార్గాలు, కోణాలను రాష్ట్రాలు/కేంద్రపాలిత ప్రాంతాలు అనుసరించేలా చేయాలన్న లక్ష్యంతో పీజీఐ 2.0 అమలు జరుగుతుంది. జాతీయ విద్యా విధానం అమలు లోకి వచ్చిన తర్వాత అందిన అభిప్రాయాలు, విద్యా విధానం అమలు జరుగుతున్న తీరును పరిశీలించిన తర్వాత పీజీఐ 2.0 లో పొందుపరిచిన సూచికలు విధాన కార్యక్రమాలు సిద్ధం అయ్యాయి. విద్య వ్యవస్థ అమలులో రాష్ట్రాలు/ కేంద్రపాలిత ప్రాంతాలు ఎదుర్కొంటున్న సమస్యల పరిష్కారానికి పీజీఐ 2.0 సహాయపడుతుంది. తదనుగుణంగా పాఠశాల విద్యా వ్యవస్థ ప్రతి స్థాయిలో పటిష్టంగా అమలు జరిగేలా చూసేందుకు అవసరమైన చర్యలను రూపొందించేందుకు పీజీఐ 2.0 ఉపయోగపడుతుంది.
2021-22 పీజీఐ 2.0 నివేదికను https://www.education.gov.in/statistics-new?shs_term_node_tid_depth=391&Apply=Applyలో చూడవచ్చు.
ఆర్థిక మంత్రిత్వ శాఖ
పీఎం స్వనిధి పథకం పురోగతిని అంచనా వేయడానికి డిపార్ట్ మెంట్ ఆఫ్ ఫైనాన్షియల్సర్వీసెస్, తమిళనాడు ప్రభుత్వ ప్రధాన కార్యదర్శి, తమిళనాడు ప్రభుత్వంలోని ఇతర సీనియర్ అధికారులు, తమిళనాడు రాష్ట్రంలోని ప్రధాన బ్యాంకుల అధికారులు సంయుక్తంగా సమీక్ష సమావేశాన్ని నిర్వహించారు.
ఆర్థిక మంత్రిత్వ శాఖలోని ఆర్థిక సేవల విభాగం కార్యదర్శి డాక్టర్ వివేక్ జోషి ఈరోజు చెన్నైలో తమిళనాడు చీఫ్ సెక్రటరీ తిరు శివ దాస్ మీనాతో కలిసి పీఎం స్వనిధి పథకం పనితీరును అంచనా వేయడానికి మరియు సమీక్షించడానికి సమీక్షా సమావేశానికి అధ్యక్షత వహించారు. బ్యాంకులు, అలాగే ఎస్హెచ్జి- బ్యాంక్ లింకేజ్ మరియు మైక్రో ఎంటర్ప్రైజ్ డెవలప్మెంట్లో తిరిగి వచ్చిన దరఖాస్తుల సంఖ్యను తగ్గించడం గురించి ఈ సమీక్ష సమావేశంలో చర్చించారు.
ఈ సమావేశానికి తమిళనాడు ప్రభుత్వ అదనపు కార్యదర్శి, డిపార్ట్ మెంట్ ఆఫ్ ఫైనాన్షియల్సర్వీసెస్ ఇండియన్ బ్యాంక్ మరియు ఇండియన్ ఓవర్సీస్ బ్యాంక్ల మేనేజింగ్ డైరెక్టర్ లు, చీఫ్ ఎగ్జిక్యూటివ్ ఆఫీసర్లు, అదనపు చీఫ్ సెక్రటరీ, ప్రిన్సిపల్ సెక్రటరీ, జాయింట్ కమిషనర్లు/ తమిళనాడు ప్రభుత్వం నుండి మున్సిపల్ అడ్మినిస్ట్రేషన్/ఇతర పట్టణ స్థానిక సంస్థల డైరెక్టర్లు మరియు తమిళనాడు ఎస్ఎల్బీసీకి చెందిన స్థానిక బ్యాంకు అధిపతులు పాల్గొన్నారు.
సెక్రటరీ  ప్రధానంగా బ్యాంకులు తిరిగి ఇచ్చే అధిక సంఖ్యలో దరఖాస్తులపై దృష్టి సారించారు. అంతేకాకుండా తదుపరి మంజూరు మరియు పంపిణీ కోసం దరఖాస్తులలోని లోపాలను సరిచేయడానికి యూఎల్బీలు మరియు బ్యాంకులు కలిసి కూర్చుని తిరిగి వచ్చిన దరఖాస్తులను సమీక్షించాలని కోరారు. డిపార్ట్ మెంట్ ఆఫ్ ఫైనాన్షియల్సర్వీసెస్ ఇప్పటికే స్పష్టం చేసిన విధంగా, తక్కువ సిబిల్ స్కోర్పై మాత్రమే దరఖాస్తులను తిరిగి ఇవ్వవద్దని అతను బ్యాంకర్లను సూచించారు.
బ్యాంకులతో సన్నిహిత సమన్వయంతో పీఎం స్వనిధి పథకం కింద నిర్దేశించిన లక్ష్యాన్ని చేరుకోవడానికి తాజా దరఖాస్తులను సమీకరించాలని తిరు మీనా అన్ని యూఎల్బీలను ఆదేశించారు.
చిన్న రుణగ్రహీతలకు ప్రయోజనం చేకూర్చేలా సదుద్దేశంతో రుణాలను మంజూరు చేయాలని డాక్టర్ జోషి బ్యాంకులకు సూచించారు. అంతేకాకుండా ఈ రుణాలు ఇప్పటికే భారత ప్రభుత్వ క్రెడిట్ గ్యారెంటీ పథకం కింద సురక్షితంగా ఉన్నాయని గుర్తించారు.
పీఎం స్వనిధి కింద రుణాల యొక్క శీఘ్ర మరియు సానుకూల ప్రాసెసింగ్ యొక్క ప్రాముఖ్యతను శాఖ స్థాయిలో కూడా ప్రచారం చేయాలి. పథకాన్ని సమర్థవంతంగా అమలు చేసేందుకు బ్యాంకులకు చెందిన సీనియర్ అధికారులు క్షేత్రస్థాయి పర్యటనలు చేపట్టాలి.
పీఎం స్వనిధి పథకంపై అప్డేట్:
ప్రధానమంత్రి స్వనిధి పథకం వీధి వ్యాపారుల ఆర్థికాభివృద్ధికి సరసమైన క్రెడిట్ మరియు డిజిటల్ ఆన్బోర్డింగ్కు అవాంతరాలు లేని యాక్సెస్ ద్వారా వారి సాధికారతను అందిస్తుంది.
వీధి వ్యాపారులకు క్రెడిట్ మద్దతును అందించడంలో ఈ పథకం గణనీయమైన పురోగతిని కొనసాగిస్తోంది. పథకం పనితీరును హౌసింగ్ అండ్ అర్బన్ అఫైర్స్ మంత్రిత్వ శాఖ డిపార్ట్ మెంట్ ఆఫ్ ఫైనాన్షియల్సర్వీసెస్ సంయుక్తంగా క్రమం తప్పకుండా పర్యవేక్షిస్తుంది. ఇది దేశవ్యాప్తంగా దాని ప్రభావవంతమైన అమలును నిర్ధారించడానికి. జూలై 31, 2023 నాటికి 54.40 లక్షల దరఖాస్తులు మంజూరు కాగా, 51.46 లక్షల దరఖాస్తులకు రూ. 6,623 కోట్ల రుణాలను అందజేశారు.